-Ես լավ ղեկավար ունեի, ով ինձ օգնում էր շատ հարցերում: Բայց, իհարկե, հոգնածությունն ու իմ տեղում չգտնվելու միտքը, ի վերջո, հաղթեցին։ Չնայած դրան, մեկուկես տարի աշխատեցի բանկում։ Ինձ համար ահռելի փորձ էր։ Ես մանրուքներում եմ գտնում երջանկությունը… Հիշում եմ, թե ինչպես էի ուրախանում այն հաճախորդների ժպիտներից, ում կարողանում էի օգտակար լինել. թվում էր՝ օրը անիմաստ չէր անցել։